b'\n_START_ARTICLE_\nHappee\n_START_SECTION_\nHistoria\n_START_PARAGRAPH_\nSeuran erikoinen nimi tulee Jussi Kanteleelta, jolla tarinan mukaan oli enemm\xc3\xa4n intoa kuin kuntoa. Happeen syntyhistoriassa nimen tausta on esitetty v\xc3\xa4\xc3\xa4rin: Todellisuudessa termi Happee tuli ensin k\xc3\xa4ytt\xc3\xb6\xc3\xb6n Kanteleen bridge-porukassa, jossa J. Kantele ja O. Kiema kehittiv\xc3\xa4t siihen sopivaa tarjousmenetelm\xc3\xa4\xc3\xa4, jonka tarkoitus oli olla niin hyv\xc3\xa4, ett\xc3\xa4 se saisi siin\xc3\xa4 lajissa vastustajan haukkomaan happea. Tuo niin sanottu "keuhkovammaliittoparahdus" tarttui my\xc3\xb6s muiden huulille, ja niin Happee-nimi oli k\xc3\xa4yt\xc3\xb6ss\xc3\xa4 ensi kertaa harrastetason kaukalopallo-ottelussa Viitaniemess\xc3\xa4 29. joulukuuta 1983._NEWLINE_Happee on alun perin harrastetason kaukalopalloseura. Salibandy tuli mukaan kev\xc3\xa4\xc3\xa4ll\xc3\xa4 1988, jolloin Happee osallistui Opiskelijoiden liikuntaliiton sukupuolis\xc3\xa4hlyjen SM-kisoihin. Virallisesti seura katsotaan perustetuksi kuitenkin 1. tammikuuta 1989. Heti ensimm\xc3\xa4isen\xc3\xa4 kev\xc3\xa4\xc3\xa4n\xc3\xa4 seura osallistui Salibandyn Suomen Cupiin. Salibandyliiton sarjoihin seura ilmoittautui kaudelle 1989\xe2\x80\x931990, jolloin alimpana sarjatasona oli II-divisoona._NEWLINE_Vuonna 1990 Sari Haapasalon johdolla perustettiin naisten salibandyjoukkue, joka sai joukkueiden pienen lukum\xc3\xa4\xc3\xa4r\xc3\xa4n vuoksi suoraan paikan SM-sarjasta. Seuraavana vuonna perustettiin ensimm\xc3\xa4iset juniorijoukkueet.'